Хьалха заманахь баьхначу нохчаша г1азот лорура доккхачу эскарна юкъа а иккхина, летта веллачо даьккхинарг. Бусалбанийн 1алашо ялсамане хилча, цул боккха кхаъ бан а бац олура цара. Тур-шаьлтанца бечу т1амехь х1инца а цхьаммо а эшийна бац нохчий. Эскар мел доккха хиларх орца Делера дуй хаьара царна. И даре дора паччахьан эскаран хьаькамаша а. Уьш дукха хьолахь ларлора нохчашца куьйга т1ом барх. Герз ира хиларал сов, куьйгана а андий бара уьш. И санна йолу эскаран тобанаш г1алг1азакхий юкъах болуш хуьлура, нохчаша шаьш лата 1амийна болу.